ໄທສົ່ງເຮືອບິນໄປຮັບສົບ ພວກນັກທ່ອງທ່ຽວ ທີ່ມາເລເຊຍ
ນັກທ່ອງທ່ຽວໄທເສຍຊີວິດ 25 ຄົນ ເວລາລົດຂອງພວກເຂົາເຈົ້າ ແລ່ນເຂົ້າຕໍາທ່ອນຊີມັງທີ່ໃຊ້ແບ່ງຫົນທາງ ເຮັດໃຫ້ລົດ​ເມນໍາທ່ຽວ ສອງຊັ້ນຄັນນັ້ນປີ້ນຂວໍ້າ.
ໄທໄດ້ສົ່ງເຮືອບິນບັນທຸກຂອງກອງທັບອາກາດ 2 ລຳໄປ ຍັງມາເລເຊຍເພື່ອນຳເອົາສົບພວກນັກທ່ອງທ່ຽວ 25 ຄົນ ທີ່ໄດ້ເສຍຊີວິດໃນອັນທີ່ເອີ້ນວ່າ ອຸບັດຕິເຫດຮ້າຍແຮງສຸດ ທາງຖະໜົນໃນມາເລເຊຍ ພວກນັກທ່ອງທ່ຽວໄທ ພວມພາກັນເດີນທາງກັບຄືນມາ ຈາກການໄປທ່ຽວຢູ່ເຂດທີ່ຮາບສູງ Cameron ຊຶ່ງເປັນ ບ່ອນຕາກອາກາດ ທີ່ມີຊື່ສຽງຂອງມາເລເຊຍໃນມື້ວັນຈັນ ຜ່ານມາ ເວລາລົດຂອງພວກເຂົາເຈົ້າ ແລ່ນເຂົ້າຕຳທ່ອນ ຊີມັງ ທີ່ໃຊ້ແບ່ງຫົນທາງ ເຮັດໃຫ້ລົດເມນໍາທ່ຽວສອງຊັ້ນ ຄັນນັ້ນປີ້ນຂວໍ້າ ອຸບັດຕິເຫດດັ່ງກ່າວ ຍັງເຮັດໃຫ້ຄົນຂັບລົດ ແລະຜູ້ນຳທ່ຽວຊາວມາເລເຊຍ ເສຍຊີວິດນຳດ້ວຍ ເຈົ້າໜ້າທີ່ເວົ້າວ່າ ພວກນາຍແພດແລະຍາດ ພີ່ນ້ອງ ຂອງຜູ້ເຄາະຮ້າຍບາງຄົນ ໄດ້ຮ່ວມ ເດີນທາງໄປນຳເຮືອບິນ C-130 ຂອງກອງ ທັບອາກາດໄທທັງສອງລໍາເພື່ອເດີນທາງໄປ ຍັງນະຄອນຫຼວງກົວລາລຳເປີຂອງມາເລເຊຍ ໃນວັນພຸດມື້ນີ້ ເຈົ້າໜ້າທີ່ກ່າວວ່ານອກນັ້ນ ແລ້ວເຮືອບິນທັງສອງຍັງຈະໄດ້ນຳເອົາພວກ ທີ່ລອດຊີວິດມາໄດ້ທີ່ບໍ່ໄດ້ຮັບບາດເຈັບຮ້າຍ ແຮງປານໃດນັ້ນກັບຄືນມາປະເທດນຳດ້ວຍ ອຸບັດຕິເຫດທີ່ວ່ານີ້ ແມ່ນຮ້າຍແຮງ ຜິດປົກ ກະຕິແມ່ນກະທັງສຳລັບມາເລເຊຍເອງທີ່ມີ ປະວັດ ມາດົນນານແລ້ວ ກ່ຽວກັບອຸບັດຕິ ເຫດທີ່ພົວພັນກັບລົດເມນັ້ນ ອົງການຂ່າວ Bernama ລາຍງານວ່າເຊື່ອວ່າລົດເມຂວໍ້າໃນຄັ້ງນີ້ ແມ່ນອຸບັດຕິເຫດທາງຖະໜົນທີ່ຮ້າຍ ແຮງສຸດໃນປະວັດສາດຂອງມາເລເຊຍ